钦定古今图书集成/明伦汇编/氏族典/第394卷 > 李知己
## 钦定古今图书集成/明伦汇编/氏族典/第394卷 > 李知己

按《徽州府志》：“知己，字智仲，婺源人。登绍兴二十四年
第，通判婺州。有滞讼数百，屡经簿责不能平者，知己
结竟其罪，无复连染。州给秋衣，军士绢轻，持杖喧哗，
守称疾，知己摄事，呼其首诃责之，敕以军法，皆谢罪
归营，言于守，计绢直以给军，明年当给春衣。有蜚语
为恶言，闻者密白守，得二人，斩之以徇。除大理丞，迁”
大宗正丞，兼权都官郎，摄侍右。诰牍山积，涉笔予夺
较然。得疾，会浙东议幕缺员，求以自便。